recursal/SuperWikiNEXT-32B huggingface dataset:
**சேத்தன் தூதி (Chetan Dudi) இந்தியாவைச் சேர்ந்த ஓர் அரசியல்வாதியாவார்.** **சேத்தன் சிங் சவுத்ரி** **என்ற பெயராலும் இவர் அறியப்படுகிறார். இந்திய தேசிய காங்கிரசு கட்சியின் உறுப்பினராக உள்ளார். இராசத்தான் மாநிலத்தின்** தீத்வானா சட்டமன்றத் தொகுதியை பிரதிநிதித்துவப்படுத்தும் 15 ஆவது இராசத்தான் சட்டமன்ற உறுப்பினரகப் பணியாற்றுகிறார்.

அரசியல் வாழ்க்கை
----------------

சேத்தன் தூதி 2009 ஆம் ஆண்டின் பிற்பகுதியில் தனது அரசியல் வாழ்க்கையைத் தொடங்கினார், அதே ஆண்டு நவம்பரில் நாகூர் இளைஞர் காங்கிரசின் தலைவராக தேர்ந்தெடுக்கப்பட்டார். 

2018 ஆம் ஆண்டில் தீத்வானா சட்டமன்றத் தொகுதியில் போட்டியிட்டு 92,981 (56.01%) வாக்குகளுடன் சட்டமன்ற உறுப்பினராக வெற்றி பெற்றார்.   பாரதிய சனதா கட்சியின் சிந்தேந்திர சிங்கை தோற்கடித்தார்.

மேற்கோள்கள்
-----------

1. ↑  "Went to Delhi for personal reasons, will be with Congress till last breath: Rajasthan MLAs". .
2. ↑  "Rajasthan Legislative Assembly". .
3. ↑  "Deedwana Assembly Election Results 2018: Congress' Chetan Chaudhary wins by 40,602 votes against BJP candidate" (in en). .
4. ↑  "Deedwana Assembly constituency (Rajasthan): Full details, live and past results". .
5. ↑  "डीडवाना से कांग्रेस प्रत्याशी चेतन डूडी की रिकॉर्ड 40602 मतों से हुई जीत" (in hi). .
**சிந்தகயலா அய்யன்னா பட்ருடு** (Chintakayala Ayyanna Patrudu) (பிறப்பு 4 செப்டம்பர் 1957) ஆந்திரப் பிரதேசத்தைச் சேர்ந்த அரசியல்வாதியாவார். நர்சிப்பட்டினம் தொகுதியில் இருந்து ஆந்திர பிரதேச சட்டமன்றத்திற்கு பலமுறை தேர்ந்தெடுக்கப்பட்டார்.

ஆரம்ப கால வாழ்க்கை
------------------

ஆந்திரப் பிரதேசத்தின் விசாகப்பட்டினம் மாவட்டத்திலுள்ள நர்சிப்பட்டினத்தில் கொப்புல வெலமா குடும்பத்தில்   பிறந்தார். 1978 இல் காக்கிநாடாவிலுள்ள அரசுக் கல்லூரியில் கலைப் பிரிவில் இளங்கலைப் பட்டம் பெற்றார்.

அரசியல் வாழ்க்கை
----------------

தெலுங்கு தேசம் கட்சியில் உறுப்பினராக இருந்து அரசியலை தொடங்கினார். பின்னர், விசாகப்பட்டினம் மாவட்டத்திலுள்ள நர்சிப்பட்டினம் தொகுதியில் கட்சியின் வேட்பாளராக நியமிக்கப்பட்டார். 1983-88, 1994-96, 1999-2009 மற்றும் 2014 ஆகிய ஆறு முறை தெலுங்கு தேசம் கட்சி சார்பில், அதே தொகுதியிலிருந்து ஆந்திரப் பிரதேச சட்டப் பேரவைக்குத் தேர்ந்தெடுக்கப்பட்டார். 1996-98ல் அனகப்பள்ளி தொகுதியிலிருந்து நாடாளுமன்ற உறுப்பினராகவும் தேர்ந்தெடுக்கப்பட்டார். 1989-93, 2009 மற்றும் 2019 இல் அனகப்பள்ளி சட்டப்பேரவைத் தேர்தலில் போட்டியிட்டு தோல்வியடைந்தார், மேலும் இவர் 2014-19 வரை ஆந்திர பிரதேச அரசாங்கத்தில் அமைச்சராக பணியாற்றினார்.

மேற்கோள்கள்
-----------



1. ↑  "Ayyanna Patrudu files papers". *The Hindu*. 28 March 2004.. பார்த்த நாள்: 25 May 2011.
2. ↑  "Ayyanna faces an uphill task". 2019-04-07. .
3. ↑  "Senior politicians’ sons to take electoral plunge". 2014-01-12. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Cyornis|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**குரோக்கர் வன ஈப்பிடிப்பான்** (*Crocker jungle flycatcher*)(*சைனோரிசு ருபிகிரிசா*) என்பது பழைய உலக ஈப்பிடிப்பான் குடும்பமான மியூசிகாபிடேயில் உள்ள ஒரு பாசரின் பறவை சிற்றினம் ஆகும். இது போர்னியோவில் மட்டும் காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

குரோக்கர் வன ஈப்பிடிப்பான் 2021-ல் பன்னாட்டு பறவையிலாளர்கள் சங்கத்தினால் செம்பழுப்பு வால் வன ஈப்பிடிப்பானிலிருந்து (*சைனோரிசு ரூபோகாடேடா*) தனித்தனி சிற்றினமாகப் பிரிக்கப்பட்டது.

மேற்கோள்கள்
-----------

1. ↑  "Species Updates – IOC World Bird List" (in en-US). .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q108083530
* GBIF: 11252373

 |
**ஆர். லட்சுமிபதி** (ஆங்கில மொழி: *R. Lakshimipathy*) என்பவர் தமிழகத்தைச் சேர்ந்த இதழியலாளர் மற்றும் கல்வியாளராவார். தினமலர் நாளிதழின் வெளியீட்டாளர்

வாழ்க்கைக் குறிப்பு
-------------------

தினமலர் நாளிதழின் நிறுவனர் டி. வி. இராமசுப்பையர் மற்றும் கிருஷ்ணம்மாள் தம்பதியினருக்கு மகனான ஆர். லட்சுமிபதி பிறந்தார். திருவனந்தபுரப் பல்கலைக்கழகத்தில் வேதியியல் துறையில் பட்டம் பெற்றார். ஐக்கிய ராஜ்ஜியத்தின் கார்டிஃப் பல்கலைக்கழகத்தில் செய்தித்தாள் மேலாண்மையில் பட்டயப்படிப்பினை முடித்தார். இவரது மனைவி எஸ். சுப்பலட்சுமி, மூத்த மகன் எல்.ராமசுப்பு, இளைய மகன் எல். ஆதிமூலம் ஆவார்கள்

ஊடகத்துறை
---------

தனது தந்தைக்குப் பிறகு தினமலர் நாளிதழைத் தொடர்ந்து வெளியிட்டு வருகிறார். இந்திய செய்தித்தாள் சங்கத்தின் செயற்குழு உறுப்பினராகவும் உள்ளார்.

கல்வித்துறை
-----------

இவர் 1989 ஆம் ஆண்டு *சுப்பலட்சுமி லட்சுமிபதி அறக்கட்டளையை* நிறுவி அதன் சார்பாக 1994 ஆம் ஆண்டு சுப்பலட்சுமி லட்சுமிபதி அறிவியல் கல்லூரி, 1995 ஆம் ஆண்டு *கிருஷ்ணம்மாள் ராமசுப்பையர் பள்ளி*, ஆர். எல். மேலாண்மைக் கல்வி நிறுவனம் மற்றும் ஆர். எல். கப்பல்துறை அறிவியல் நிறுவனம் ஆகிய கல்வி நிறுவனங்களைத் தொடங்கினார்.

மேற்கோள்கள்
-----------

1. ↑  "தினமலர் வெளியீட்டாளர் ஆர்.லட்சுமிபதி மனைவி எஸ்.சுப்பலட்சுமியின் உடல் தகனம்.". தினமலர்.. பார்த்த நாள்: 29 October 2023.
2. ↑  "Rakesh Sharma elected President of Indian Newspaper Society for 2023-2024". medianews4u.. பார்த்த நாள்: 29 October 2023.
3. ↑  "Krishnamal Ramasubbaiyer School".. பார்த்த நாள்: 29 October 2023.
4. ↑  "R. LAKSHMIPATHY".. பார்த்த நாள்: 29 October 2023.
**எச்டி 192263** என்பது பருந்து விண்மீன் குழுவில் உள்ள 64 ஒளி ஆண்டுகள் தொலைவில் உள்ள 8 ஆம் பருமை கொண்ட K2V வகை விண்மீனாகும். அதாவது இது ஒரு சூரியனை விட சற்றே குளிர்ச்சியானதும் குறைவான ஒளிர்மை கொண்டதுமானஆரஞ்சு குறுமீனாகும். இது வெற்றுக் கண்ணுக்குத் தெரியாது, ஆனால் நல்ல தொலைநோக்கி அல்லது சிறிய தொலைநோக்கி வழி அதை எளிதாகக் கண்டறியலாம்.

எச்டி 192263 என்ற விண்மீனின் பெயர் **பெனிசியா**. பன்னாட்டு வானியல் ஒன்றியத்தின் 100வது ஆண்டு விழாவின் போது லெபனானின் புற உலகங்கல் பெயரிடல் பரப்புறையில் இந்தப் பெயர் தேர்ந்தெடுக்கப்பட்டது. பெனிசியா என்பது மத்தியதரைக் கடலின் பண்டைய தலசோக்ரடிக் நாகரிகமாகும், இது தற்கால லெபனான் பகுதியிலிருந்து உருவானது.  

விண்மீனுக்கான பல்வேறு இணைகள் அறிவிக்கப்பட்டாலும், அவை அனைத்தும் அநேகமாக பார்வைக் கோட்டு ஒளியியல் உறுப்புகள் அல்லது போலியான நோக்கீடுகள் ஆகும்.

நட்சத்திரத்தின் வெளிப்படையான திசை புவியின் வான நடுவரைக்கு அருகில் உள்ளது, மேலும் அது புவியின் பார்வைக் கோட்டிற்கு கிட்டத்தட்ட விளிம்பில் சுழல்கிறது. 

1999 இல் , சூரியனுக்கு அப்பாற்பட்ட கோள் ஒன்று விண்மீனைச் சுற்றி வருவதாக அறிவிக்கப்பட்டது.

கோள் அமைப்பு
------------

999, செப்டம்பர் 28 அன்று, இலா சில்லா ஆய்வகத்தில் உள்ள 1.2மீ சுவிசு ஆயிலர் தொலைநோக்கியில் கொராலீ கதிர்நிரல்பதிவி ஜெனீவா கோல் தேட்டக் குழுவால் எச்டி 192263 விண்மீனைச் சுற்றி ஒரு கோள் கண்டுபிடிக்கப்பட்டது *.*

 

எச்டி 192263 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b / Beirut** | >0.641±0.61 *M*J | 0.15312±0.00095 | 24.3587±0.0022 | 0.008±0.014 |

மேலும் காண்க
------------

* சூரியப் புறக்கோள்களின் பட்டியல்

மேற்கோள்கள்
-----------

1. ↑  "Approved names".
2. ↑  "International Astronomical Union | IAU".
3. ↑

வெளி இணைப்புகள்
---------------
**கடவுள் மாமுனிவர்**  15 ஆம் நூற்றாண்டில் வாழ்ந்த தமிழ்ப்பாவலர்களில் ஒருவர். திருவாதவூரார் புராணம் என்னும் நூலை இயற்றியவர்.

நம்பியாண்டார் நம்பி சிவனடியார்களை 63 பேர் எனத் தொகுத்துக் காட்டினார். பெரியபுராணம் இந்த 63 பேர்களின் வரலாற்றை விளக்கிப் பாடியது. இவற்றில் மாணிக்க வாசகர் வரலாறு சேர்க்கப்படவில்லை. அப்பர் தேவாரத்தில் "நந்தீசனைக் குடமுழா வாசகனாக் கொண்டார்" எனவும் "நரியை குதிரையாக்கி" எனவும் பாடியதால் திருநந்தி தேவரே மாணிக்கவாசகராய் தோன்றினார் என்பது உறுதியாகிறது. சிவபெருமானின் வாகனமான நந்தி, அவர் மனைவியான உமையாள், பிள்ளைகளான கணபதி, முருகர் ஆகியோர் அவரை வணங்கிணும் அவர்களை நாயன்மார்களாக சேர்க்கும் வழக்கம் சைவத்தில் இல்லை. எனவே இந்தக் குறையைப் போக்கக் கடவுள் மாமுனிவர் மாணிக்கவாசகர் பற்றிய செய்திகளைத் தொகுத்துத் திருவாதவூரார் புராணம் என்னும் நூலைப் பாடினார். 

நம்பியாண்டார் நம்பியின் திருத்தொண்டத் தொகை – 10 ஆம் நூற்றாண்டு
பெரியபுராணம் – 12 ஆம் நூற்றாண்டு
திருவாதவூரார் – 9 ஆம் நூற்றாண்டு
உண்மை இப்படி இருக்கையில் திருவாதவூராராகிய மாணிக்கவாசகர் அவரது காலத்துக்குப் பின்னர் தோன்றிய நூல்களில் சிவனடியாராகக் காட்டப்படாமல் போனது வியப்பாக உள்ளது.

கடவுள் மாமுனிவர் காலம்
----------------------

11 ஆம் நூற்றாண்டு கல்லாடம் மதுரைச் சொக்கநாதரின் 30 திருவிளையாடல்களைக் கூறுகிறது. 13 ஆம் நூற்றாண்டு நூல் பெரும்பற்றப்புலியூர் நம்பி பாடிய பழைய திருவிளையாடல் புராணம் நரி குதிரையானது, குதிரை நரியானது பற்றிய கதைகளைக் கூறுகிறது. எனவே நரி பரியான கதையைக் கூறும் ஆசிரியர் 13 ஆம் நூற்றாண்டுக்குப் பிற்பட்டவர். உமாபதி சிவாசாரியார் 1300-1325 காலப்பகுதியில் வாழ்ந்தவர். இவரைக் குறிப்பிடும் பாடல் திருவாதவூர் புராணத்தில் உள்ளது. எனவே கடவுள் மாமுனிவர் காலம் 14 ஆம் நூற்றாண்டுக்குப் பிந்தியது. இன்னும் இவை போன்ற பல சான்றுகளை ஒப்பிட்டுப் பார்க்கும்போது இவர் காலம் 15 ஆம் நூற்றாண்டு என ஆகிறது.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1969, திருத்தப்பட்ட பதிப்பு 2005). *தமிழ் இலக்கிய வரலாறு, பதினைந்தாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 104.
**இரமேஷ் மெண்டோலா (Ramesh Mendola)** இந்தூரைச் சேர்ந்த பிஜேபியின் இந்திய அரசியல்வாதி ஆவார்  2008, 2013 மற்றும் 2018 ஆம் ஆண்டுகளில் மத்தியப் பிரதேச சட்டப் பேரவைக்குத் தேர்ந்தெடுக்கப்பட்டார். இவர் 2008 ஆம் ஆண்டு முதல் இந்தூர்-2 சட்டப் பேரவைத்தொகுதியிலிருந்து மத்தியப் பிரதேச சட்டமன்ற உறுப்பினராகத் தேர்தெடுக்கப்பட்டார்.  2013 தேர்தலில் இவர் 91000 வாக்குகள் வித்தியாசத்தில் அதே தொகுதியில் வெற்றி பெற்றார்.  2018 மத்தியப் பிரதேச சட்டப் பேரவைத் தேர்தலிலிலும் மெண்டோலா மீண்டும் அதே தொகுதியிலிருந்து 71000 வாக்குகள் வித்தியாசத்தில் வெற்றி பெற்று, புதிதாக தேர்ந்தெடுக்கப்பட்ட சட்டமன்றத்தில் மிகப்பெரிய வெற்றி வித்தியாசத்தில் வெற்றி பெற்றவர் என்ற பட்டத்தைத் தக்க வைத்துக் கொண்டார்.  இவர் மத்தியப் பிரதேச ஒலிம்பிக் சங்கத்தின் தலைவராக உள்ளார்.

அரசியல் வாழ்க்கை
----------------

இந்தோரைச் சேர்ந்த ரமேஷ் மெண்டோலா பாரதிய ஜனதா கட்சியின் தேசிய பொதுச்செயலாளர் கைலாஷ் விஜயவர்கியாவின் நெருங்கிய கூட்டாளியாகக் கருதப்படுகிறார்.

சட்டப் பேரவைத் தேர்தலில் போட்டியிடுவதற்கு முன்பு, மெண்டோலா இந்தோர் நகரவைக்கு பலமுறை உறுப்பினராகத் தேர்ந்தெடுக்கப்பட்டுள்ளார். இந்தோர் பாஜகவின் நகரத் தலைவராகவும் பணியாற்றியுள்ளார். இவர் தனது தொகுதியான இந்தூர்-2 இல் உள்ள உள்ளூர் கடன் கூட்டுறவு சங்கமான நந்தா நகர் சாக் சககாரி சன்ஸ்தா மரியாடிட்டின் தலைவராகவும் பணியாற்றியுள்ளார்.

சர்ச்சைகள்
----------

இரமேஷ் மெண்டோலா தனது தொகுதியான இந்தூர்-2 இல் அமைந்துள்ள நந்தநகரில் உள்ள ஒரு பள்ளி நிலத்தில், **சுக்னி தேவி நில மோசடியில்** ஊழல் செய்ததாக குற்றம் சாட்டப்பட்டார்.   பாஜக பொதுச் செயலாளர் கைலாஷ் விஜய்வர்கியாவுடன் இவர் நெருக்கமாக இருந்ததைத் தொடர்ந்து இந்த வழக்கு அரசியல் வட்டாரங்களில் நெருக்கமாகப் பின்பற்றப்பட்டது. பின்னர், இந்த வழக்கில் ரமேஷ் மெண்டோலா மீதான குற்றச்சாட்டுகள் உயர் நீதிமன்றத்தால் கைவிடப்பட்டது. "

குறிப்புகள்
-----------

வெளி இணைப்புகள்
---------------

1. ↑  "Mendola discharged in land scam case". .
2. ↑  "MP polls: BJP MLA wins Indore-2 seat with margin of over 91,000 votes". .
3. ↑  "BJP MLA Ramesh Mendola wins Indore-2 seat with margin of over 91,000 votes". .
4. ↑  "Ramesh mendola repeats highest victory margin". .
5. ↑  "ओलिंपिक संघ मेंदोला अध्यक्ष और दिग्विजय पुन निर्विरोध सचिव बने". .
6. ↑  "By the Bhai". *theweek.in*. .
7. ↑  "official data". .
8. ↑  "Indore Sugni Devi Land Scam Case: Indore Sugni Devi Land Scam Case News in Hindi, Breaking News, Photos, Videos | Patrika Hindi News" (in hi-IN). .
9. ↑  "Sugni Devi land scam case hearing today – Times of India". .
10. ↑  "High Court drops charges against Mendola". .
**பால்** என்பதற்கு பகுப்பு/பிரிவு என்று பொருள். இலக்கண நூல்கள் மக்கள் போன்ற உயர்திணையை மூன்று பாலாகவும் (பகுப்புகளாகவும்) அஃறிணையை இரண்டு பாலாகவும் பிரித்துக் காட்டியுள்ளன.

உயர்திணைக்குரிய பால்கள்
-----------------------

உயர்திணைக்குரிய பால்கள் மூன்று வகைப்படும்.அவை,

1. ஆண்பால்
2. பெண்பால்
3. பலர்பால்

ஆகும்.

அஃறிணைக்குரிய பால்கள்
---------------------

அஃறிணைக்குரிய பால்கள் இரண்டு வகைப்படும்.அவை,

1. ஒன்றன் பால்
2. பலவின்பால்

ஆகும்.

பாலுக்குரிய ஈறுகள்(விகுதிகள்)
-----------------------------

பாலின் தன்மை இத்தகையது எனக் காட்டுபவை ஈறுகளாகும். இவை பெரும்பாலும் வினைச் சொற்களில் வரும் ஈறுகளையே குறிக்கும். 

### ஆண்பால்

**ன**கர ஈறுகள் ஆண்பாலை உணர்த்தும்.  

**எ.கா**:  

அவ**ன்**, இவ**ன்**, வந்தா**ன்.**  

### பெண்பால்

**ள**கர ஈறுகள் பெண்பாலை உணர்த்தும்  

**எ.கா**:  

அவ**ள்**, இவ**ள்**, வந்தா**ள்.**

### பலர்பால்

**அர்**, **ஆர்** என்பன பலர்பாலை உணர்த்தும்   

**எ.கா**:  

அ**வர்**, இவ**ர்**, உண்**டார்.**

### ஒன்றன்பால்

**து**, **று**, **டு** என்பன ஒன்றன்பாலை உணர்த்தும்.  

**எ.கா**:  

வந்த**து**, தாவிற்**று**, குறுந்தாட்**டு** (குறுகிய காலை உடையது.).

### பலவின்பால்

**அ**, **ஆ** , **வ** என்பன பலவின்பாலை உணர்த்தும்  

**எ.கா**:  

ஓடி**ன**, மேய்ந்த**ன**, உண்**ணா**, திண்**ணா**, உண்கு**வ**, தின்கு**வ**

ஈறுகள் பொருந்தாத பெயர் சொற்கள்
------------------------------

பெயர்ச் சொற்களில் வரும். ஈறுகளில் சில பொருந்தா  

**எ.கா**:

**மக்கள்** - ள் ஈறு பெற்றாலும் பெண்பாலைக் குறிக்காது.

**அலவன்**(நண்டு) - ன் ஈறு பெற்றாலும் ஆண்பாலைக் குறிக்காது.

**தாயார்**, **தாய்மார்** - அர், ஆர் ஈறு பெற்றாலும் பலர்பாலைக் குறிக்காது.

பேடியும் தெய்வமும்
------------------

பால் வகையில் அடங்காத ஆண்தன்மை திரிந்த உயர்திணைக்கும், பெண்தன்மை திரிந்த உயர்திணைக்கும் தனியே ஈறு கிடையாது அதுபோல திணை யில் அடங்காத தெய்வத்துக்கும் தனியே ஈறு கிடையாது

மேற்கோள்
--------

தொல்காப்பியம். சொல்லதிகாரம். கிளவியாக்கம்-சேனாவரையம்
**மாரியம்மன் கோயில், பிளகூல்** என்பது இந்து மதக் கடவுளான மாரியம்மனுக்கு அமைக்கப்பட்ட ஒரு முக்கியக் கோவில் ஆகும். இக்கோயில் இந்தியாவின், கேரள மாநிலத்தில், தலச்சேரியின் தெற்குப் பகுதியில் சைதார்பள்ளிக்கருகில் உள்ள பிளகூல் என்ற ஊரில் அமைந்துள்ளது. இந்த கோவிலில் உள்ள தெய்வம், தொண்ணூறு ஆண்டுகளுக்கு முன்பு சுயம்புவாக உருவானதாக நம்பப்படுகிறது. இந்தக் கோவிலை பிபி அப்பு மாஸ்டர் மற்றும் குடும்பத்தினர் பராமரிக்கின்றனர். பிபி அப்பு மாஸ்டர் ஒரு ஆசிரியர் ஆவார். இவர் தலசேரியில் ஒரு பள்ளியை நிறுவினார். 

கோயிலின் தலைமை பூசாரி இரத்தினவேல், பொதுவாக மணி மாஷ் (மணி மாஸ்டர்) என்று அழைக்கப்படுகிறார். கோயிலின் ஆண்டுத் திருவிழா ஒவ்வொரு ஆண்டும் ஏப்ரல் முதல் செவ்வாய்க்கிழமை தொடங்கி ஐந்து நாட்கள் நீடிக்கும். அக்னிக்கரகம், பூக்கரகம், பூமிதி, குருதிகுளி, பலிபூசை ஆகியவை ஆண்டுத் திருவிழாவின் முக்கிய அம்சங்கள் ஆகும். 

இந்தக் கோயில் மிகவும் பாரம்பரியமான பூஜை வடிவங்களில் ஒன்றைப் பின்பற்றுகிறது, மேலும் இந்தப் பகுதியில் மிகவும் விரும்பப்படும் கோயில்களில் ஒன்றாக இது கருதப்படுகிறது.

மேற்கோள்கள்
-----------

1. ↑  "Legend of Mariamman and Mariamma Temples in Kerala". Kerala mythology blogspot. 12 January 2017.. பார்த்த நாள்: 14 செப்டம்பர் 2019.
**நந்தமுரி லட்சுமி பார்வதி** ஒரு இந்திய அரசியல்வாதி மற்றும் என்.டி.ராமராவின் மனைவி ஆவார். இவர் முன்பு ஹரிகதை திரைப்பட நடிகரான வீரகந்தம் வெங்கட்டா சுப்பா ராவ் என்பவரை மணந்தார்.   பின்னர், அவரிடமிருந்து பிரிந்து என்.டி.ராமராவ் உடன் சேர்ந்து வாழத் தொடங்கினார், லட்சுமி பார்வதி 1993 இல் என்.டி.ராமாராவை அதிகாரப்பூர்வமாக திருமணம் செய்து கொண்டார்.

கல்வி
=====

லட்சுமி பார்வதி ஆந்திராவின் தெலுங்கு பல்கலைக்கழகத்தில் தெலுங்கு இலக்கியத்தில் கல்வி பயின்றவர். அவர் தனது கல்வியை 2000 ஆம் ஆண்டில் முடித்தார்.

அரசியல் வாழ்க்கை
================

என்.டி.ஆரை மணந்த பிறகு, தீவிர அரசியலில் இறங்கினார். என்.டி.ராமராவ் மறைந்த உடனேயே, லட்சுமி பார்வதி என்.டி.ஆர் தெலுங்கு தேசம் என்ற கட்சியை நிறுவி, பாரதீய ஜனதா கட்சியின் ஆதரவுடன் ஸ்ரீகாகுளம் மாவட்டத்தில் படபட்னத்தில் இருந்து 1996 இடைத்தேர்தலில் போட்டியிட்டார்.  42 தொகுதி வேட்பாளர்கள் 1996 இல் என்.டி.ஆர் (டி.டி.பி) ஆல் களம் இரக்கப்பட்டனர். தேர்தலில் 3,249,267 வாக்குகளைப் பெற்ற பின்னரும் கட்சி ஒரு தொகுதியையும் வெல்லவில்லை. பின்னர் லட்சுமி பார்வதி இந்திய தேசிய காங்கிரஸ் கட்சியில் சேர்ந்தார். தற்போது, அவர் ஒய்.எஸ்.ஆர் காங்கிரஸ் கட்சியில் உறுப்பினராக உள்ளார்.

* 1999-ல் ஆந்திர மாநில சட்டசபைக்கான தேர்தலுக்காக சோம்பேட்டா மற்றும் எலுரு தொகுதிகளில் இருந்து போட்டியிட்டார். லட்சுமி பார்வதி இரு இடங்களையும் வெல்லவில்லை. அவர் எலுருவில் வெறும் 1,500 வாக்குகளைப் பெற்றார்.

பிற்கால வாழ்க்கை
================

பார்வதி 2021 ஆம் ஆண்டில் வெளியான *ராதாகிருஷ்ணா* திரைப்படத்தில் அறிமுகமானார், இது கோயா பொம்மைகளின் பாரம்பரிய கைவினைப் பொருட்கள் (கோயா பொம்மலு) பற்றியது.

மேற்கோள்கள்
===========

1. ↑  AB ANAND (24 April 2018). "NTR Marriage With Lakshmi Parvathi Real Facts By Veeragandham Venkata Subba Rao, EX Huasband". .
2. ↑  V6 News Telugu (3 November 2016). "Lakshmi Parvathi About Her First Marriage - Kirrak Show - V6 News". .
3. ↑  "Telugu celebrities who married more than once". .
4. ↑  "Rediff On The NeT: The Rediff Election Interview/ Lakshmi Parvathi". .
5. ↑  "NTR statue a ploy to exploit his name: Lakshmi Parvathi". 21 December 2018. .
6. ↑
7. ↑  Vyas (24 February 2020). "Lakshmi Parvathi to make her acting debut". .
8. ↑  "'Radhakrishna' connected culturally, says actor Anurag". .
**தமிழ்நாடு அரசு இலச்சினை** (*Emblem of Tamilnadu*) என்பது இந்தியாவின், தமிழ்நாடு மாநில அரசால் அலுவல் ரீதியாக அதிகாரப்பூர்வமாக பயன்படுத்தப்படும் சின்னம் அல்லது இலச்சினை ஆகும். இந்த இலச்சினை தமிழ்நாடு அரசின் அலுவல்முறை கடித முகப்புகளிலிலும், அரசு உயர் அலுவலக கட்டிட முகப்புகளிலும் இடம்பெறுகிறது. மேலும் தமிழ்நாடு அரசின் முதலமைச்சர் அவரது அமைச்சரவையில் இடம்பெற்றுள்ள அமைச்சர்கள், தமிழ்நாடு சட்டமன்ற பேரவையின் அவைத்தலைவர் தமிழ்நாடு அரசின் கீழ் அலுவல் புரியும் செயலாளர் மட்டத்திலான இந்திய ஆட்சிப்பணி அலுவலர்கள் உள்ளிட்டோரின் வாகன முகப்புகளிலும் இந்த இலச்சினை இடம் பெற்றிருக்கும்.

வரலாறு
------

இந்தியா சுதந்திரம் பெற்ற போது தமிழ்நாடு, கேரளா, ஆந்திர பிரதேசம், கர்நாடகம் ஆகியவை சென்னை மாகாணமாக இருந்தது. சென்னை மாகாண முதல்வராக ஓமந்தூர் ராமசாமி ரெட்டியார் (1947–1949) இருந்த போது இந்த இலச்சினை பற்றிய முன்மொழிவு இந்திய அரசுக்கு அனுப்பப்பட்டு, அது தமிழ்நாட்டின் அரசு இலச்சினையாக 1949 ஆம் ஆண்டு ஜவஹர்லால் நேரு இந்திய பிரதமராக இருந்த போது ஏற்றுக்கொள்ளப்பட்டது. இந்த இலச்சினை மதுரையைச் சேர்ந்த ஓவியரான ஆர். கிருஷ்ணராவ் என்பவரால் வரையப்பட்டது.

அமைப்பு
-------

தமிழ்நாடு அரசின் இலச்சினை வட்ட வடிவில் காணப்படுகிறது. வட்ட வடிவ மேற்புற பட்டையில் *தமிழ்நாடு அரசு* என்றும் வட்ட அமைப்பிற்கு வெளிப்புறத்தின் கீழே **"வாய்மையே வெல்லும்"** எனும் குறிக்கோளுரையும் தமிழ் எழுத்துக்களால் பொறிக்கப்பட்டுள்ளது. இலச்சினையின் மையமாக தமிழர் **கட்டிடக்கலை**, தமிழ்க் கலாச்சாரத்தையும் எடுத்துக்கூறும் வகையில் அடர்மஞ்சள் நிறத்தில் ஒரு கோபுரம் காணப்படுகிறது. இந்த கோபுரம் விருதுநகர் மாவட்டம், திருவில்லிபுத்தூர் ஆண்டாள் கோவிலின், ஸ்ரீவடபத்திரசாயி பெருமாளுக்கு அர்பணிக்கப்பட்ட 11 அடுக்கு கோபுரத்தை அடிப்படையாகக் கொண்டு வரையப்படவிருந்தது. ஆனால் ஓவியர் மதுரை மீனாட்சி கோயிலின் மேற்கு கோபுரத்தை அடிப்படையாக வைத்து வடிவமைத்தார். அதன் கீழ்புறத்தில் இந்திய தேசிய இலச்சினையில் உள்ள நான்கு சிங்க முகம் காணப்படுகிறது. இதன் பின்னணியில் இருபுறமும் இந்திய தேசியக் கொடிகள் காணப்படுகிறது. இது போன்று இந்திய தேசியக்கொடி வேறு எந்த மாநில இலச்சினைகளிலும் இல்லை.

வழக்கு
------

மதச்சார்பற்ற நாட்டில் மதரீதியான இடங்களை, முத்திரையில் வைக்கக் கூடாது என்று கோரி 2013இல் தொடுத்த பொது நல மனுவை சென்னை உயர்நீதிமன்றம் தள்ளுபடி செய்தது.

மேற்கோள்கள்
-----------

1. ↑
2. 1 2  "Which Tamil Nadu temple is the state emblem? - Times of India". .
3. ↑  "ஸ்ரீவில்லிப்புத்தூர் கோயில் கோபுரம் மதச்சின்னமல்ல". பிபிசி. 19 செப்டம்பர் 2013.. பார்த்த நாள்: 12 அக்டோபர் 2013.
**சிரிகொண்டா மதுசூதன சாரி** (*Sirikonda Madusudhana Chary*) (பிறப்பு 1962) ஓர் இவர் பாரத் இராட்டிர சமிதி கட்சியைச் சேர்ந்த இந்திய அரசியல்வாதி ஆவார். கட்சியின் ஆட்சி மன்றக் குழு உறுப்பினராகவும் உள்ளார். இவர் தெலங்காணா சட்டப் பேரவையின் முதலாவது சபாநாயகராக 9 ஜூன் 2014 முதல் 16 ஜனவரி 2019 வரை பணியாற்றினார். 2014 பொதுத் தேர்தலில் வாரங்கலில் உள்ள பூபாலபள்ளி தொகுதியில் போட்டியிட்டு வெற்றி பெற்றார்.  2018 டிசம்பரில் நடைபெற்ற தெலங்காணா சட்டப் பேரவைத் தேர்தலில் தோல்வியடைந்தார்.

ஆரம்ப கால வாழ்க்கை
------------------

தெலங்காணாவின் வாரங்கலில் உள்ள பார்கலின், நர்சக்கப்பள்ளி கிராமத்தில் வெங்கடநரசய்யாவுக்கு மகனாகப் பிறந்தார். வாரங்கலில் உள்ள காகாதியா பல்கலைக்கழகத்தில் ஆங்கில இலக்கியத்தில் முதுகலைப் பட்டம் பெற்றார்.

தொழில்
------

இவர் 1982 இல் தெலுங்கு தேச கட்சியில் சேர்ந்தார். 1994-99 இல் வாரங்கல் மாவட்டத்தில் உள்ள சியாம்பேட்டை சட்டப் பேரவை உறுப்பினராக இருந்தார், நெருக்கடிக்குப் பிறகு 1996 இல் லட்சுமி பார்வதியின் என்.டி.ஆர். தெலுங்கு தேச கட்சியில் சேர்ந்தார். தெலங்காணா பகுதி முழுவதும் பருத்தி விவசாயிகள் தற்கொலை செய்துகொண்டிருக்கும் அந்த காலகட்டத்தில், மாநிலத்தின் கவனத்தை ஈர்ப்பதற்காக, சட்டப் பேரவைக்கு பூச்சிக்கொல்லி மருந்து பாட்டிலை கொண்டு வந்தார். 

### தெலுங்கானா ராட்டிர சமிதி

ஏப்ரல் 2001 இல் பாரத் இராட்டிர சமிதிஅதிகாரப்பூர்வமாக தொடங்கப்படுவதற்கு 10-12 மாதங்களுக்கு முன்பு க. சந்திரசேகர் ராவுடன் இணைந்து பணியாற்றத் தொடங்கினார். இவர் கட்சியின் நிறுவன உறுப்பினராகவும் இருந்தார். அக்டோபர் 2001 இல் பொதுச் செயலாளராக நியமிக்கப்பட்டார்.  மேலும் ஆட்சிமன்றக் குழு உறுப்பினராகவும் பொதுச் செயலாளராகவும் இருந்தார். கட்சியின் செய்தித் தொடர்பாளராகவும் பணியாற்றினார். 

இவர் 2014 பொதுத் தேர்தலில் முன்னாள் தலைமைக் கொறடா காந்த்ரா வெங்கடரமண ரெட்டியைத் தோற்கடித்து பூபாலபள்ளி தொகுதியில் சட்டப் பேரவை உறுப்பினராக வெற்றி பெற்றார்.   2009லும் 2018லும் இதே தொகுதியில் போட்டியிட்டு தோல்வியடைந்தார். 

19 நவம்பர் 2021 அன்று சட்ட மேலவைக்கு பரிந்துரைக்கப்பட்டார்

மேற்கோள்கள்
-----------



1. ↑  Rao, Gollapudi Srinivasa (30 May 2014). "TRS legislators intensify lobbying for Cabinet berths". *The Hindu*.. பார்த்த நாள்: 9 June 2019.
2. ↑  The Hindu: TRS office-bearers
3. ↑  Prestige issue for TRS, Congress - The Hindu
4. ↑  Konda Couple to Join TRS, Ticket Only for Surekha - The New Indian Express
5. ↑  The New Indian Express (19 November 2021). "Ex-Telangana Assembly Speaker S Madhusudhana Chary nominated as MLC under Governor's quota". .
**ஸ்ரீ கல்யாண வெங்கடேஸ்வரர் சுவாமி கோயில்** (Sri Kalyana Venkateswaraswamy Temple) இந்தியாவின் ஆந்திரா மாநிலத்தில் சித்துாா் மாவட்டத்தில் உள்ள நாராயணவனம் என்ற நகரத்தில் அமைந்துள்ள ஒரு இந்து வைணவ கோயில் ஆகும். இந்த கோயில் விஷ்ணுவின் அவதாரமான கல்யாண வெங்கடேஸ்வரருக்கு அா்பணிக்கப்பட்டுள்ளது. புட்டூருக்கு கிழக்கே 2 கி.மீ தொலைவிலும், திருப்பதிக்கு தெற்கே 45 கி.மீ தொலைவிலும் இந்த கோயில் அமைந்துள்ளது. வெங்கடேஸ்வரா் இந்த இடத்தில் பத்மாவதியை மணந்து பின்னா் திருமலைக்குச் சென்றாா் என்று நம்பப்படுகிறது.

புராணம்
-------

புராணத்தின் படி இந்த பிராந்தியத்தை ஆளுகின்ற அகசராஜ மன்னனின் தலைநகரம் நாராயணவனம்.[] திருப்பசல, வெங்கடேஸ்வரா் கோயிலின் முதன்மை தெய்வமான வெங்கடேஸ்வரரை, திருச்சனுாா் பத்மாவதி கோயிலின் முதன்மை தெய்வமான அகசராஜா தனது மகள் பத்மாவதியின் திருமணத்தை இந்த இடத்தில் நிகழ்தினாா்.

வரலாறு
------

கி.பி1541 ஆம் ஆண்டில் இந்த கோயில் நிர்மாணிக்கப்பட்டது. இது பிற்காலத்தில் விரிவுபடுத்தப்பட்டது.

நிா்வாகம்
---------

தற்போது இந்தக் கோயிலை திருமலை திருப்பதி தேவஸ்தானங்கள் நிா்வகித்து வருகின்றன. [*மேற்கோள் தேவை*]

பூஜைகள் மற்றும் பண்டிகைகள்
--------------------------

வைகனாச ஆகமத்தின் படி தினசாி சடங்குகள் நடத்தப்படுகின்றன.[]

குறிப்புகள்
-----------

1. 1 2 3   *Southern India: A Guide to Monuments Sites & Museums*. Roli Books Private Limited. 2013. பன்னாட்டுத் தரப்புத்தக எண்:9788174369031. .
2. 1 2 3   *Tourist Guide to Andhra Pradesh*. Sura Books. பன்னாட்டுத் தரப்புத்தக எண்:9788174781765. .
**ஃபத்தா** (*Fatah* அல்லது *Fateh*, அரபு மொழி: فتح‎ *ஃபத்ஹ்*) என்பது பாலத்தீனத்தின் ஒரு முக்கிய அரசியல் கட்சியாகும். இது பல-கட்சிகளைக் கொண்ட பாலத்தீன விடுதலை இயக்கக் கூட்டமைப்பின் மிகப் பெரும் பிரிவாகும்.

ஃபத்தா அமைப்பு ஆரம்ப காலங்களில் பொதுவாக புரட்சி அமைப்புகளுடன் நெருங்கிய தொடர்பில் இருந்து வந்துள்ளதுடன் பல போராளிக் குழுக்களைக் கொண்டிருந்தது.

2006 ஆம் ஆண்டில் இடம்பெற்ற நாடாளுமன்றத் தேர்தலில் ஃபத்தா கட்சி நாடாளுமன்றத்தில் ஹமாஸ் கட்சியிடம் பெரும்பான்மையை இழந்தது. அனைத்து அமைச்சரவைப் பொறுப்புகளில் இருந்தும் விலகிய ஃபத்தா முக்கிய எதிர்க்கட்சியாகப் பின்னர் செயல்படவில்லை. ஹமாஸ் இயக்கத்தின் வெற்றி இரு பெரும் பாலத்தீனக் கட்சிகளில் பிளவுகளை ஏற்படுத்தியது. எனினும் மேற்குக் கரையின் நிருவாகத்தை ஃபத்தா தமது கட்டுப்பாட்டில் வைத்துள்ளது.

2014 ஏப்ரல் 23 அன்று இரண்டு கட்சிகளும் காசாவில் நடத்திய பேச்சுவார்த்தைகளை அடுத்து, இரு போட்டிக் குழுக்களும் நல்லிணக்க உடன்படிக்கை ஒன்றை அறிவித்தன. இந்த உடன்படிக்கையின்படி, 5 வாரங்களுக்குள் ஒரு ஒருமைப்பாட்டு அரசாங்கம் அமைக்கப்படும் என்றும் அதன் பின்னர் 6 மாதங்களில் பொதுத்தேர்தலும், அரசுத்தலைவர் தேர்தலும் நடைபெறும் எனவும் அறிவிக்கப்பட்டது.

மேற்கோள்கள்
-----------

1. ↑  "مفوضية التعبئة والتنظيم - فصائل منظمة التحرير الفلسطينية". Fatehorg.ps.. பார்த்த நாள்: 2013-04-25.
2. ↑  "Al-Zaytouna Centre". Alzaytouna.net.. பார்த்த நாள்: 2013-04-25.
3. ↑  Terrorism பிரித்தானிக்கா கலைக்களஞ்சியம்
4. ↑  Palestine :: Resurgence of Palestinian identity பிரித்தானிக்கா கலைக்களஞ்சியம்
5. ↑  Terrorism in Tel Aviv பரணிடப்பட்டது 2013-06-24 at the வந்தவழி இயந்திரம் *டைம்* 13 செப். 1968
6. ↑  Al-Fatah Al-`Asifa GlobalSecurity.org
7. ↑  Phares, Walid (1974-11-13). "Arafat’s ‘means’ failed in the end". MSNBC.. பார்த்த நாள்: 2013-04-25.
8. ↑  "Hamas and Fatah unveil Palestinian reconciliation deal". பிபிசி. 23 ஏப்ரல் 2014.. பார்த்த நாள்: 24 ஏப்ரல் 2014.
**இந்து மகாஜன சங்கம்** (**Hindu Mahajana Sangam**), மலேசியா நாட்டில் வாழும் இந்து சமயம் சார்ந்த தொழிலாளர்களின் இலாப நோக்கமற்ற தன்னார்வத் தொண்டு நிறுவனம் ஆகும். 1935-ஆம் ஆண்டில் நிறுவப்பட்ட இதன் தலைமையிடம், மலேசியாவின் பினாங்கு மாநிலத் தலைநகரான ஜார்ஜ் டவுனில் இயங்குகிறது. 1935-ஆம் ஆண்டிற்கு முன்னர் இதனை *கூட்டக்கடை மடம்* என்று அழைக்கப்பட்டது.

வரலாறு
------

1933-ஆம் ஆண்டில் நடைபெற்ற பினாங்கு மகாமாரியம்மன் கோயில் முதல் குடமுழுக்கை ஒட்டி, 1935-ஆம் ஆண்டில் இந்து மகாஜன சங்கம், ஜார்ஜ் டவுனில் நிறுவப்பட்டது. முதன்முதலில் இந்த அமைப்பு சமயக் கடமைகளை கடைபிடிக்க வேண்டி நிறுவப்பட்டது. மேலும் இந்த தொண்டு நிறுவனம் மலேசியா வாழ் இந்துக்களின் கல்வி, சமூக/பண்பாடு மேம்பாடு மற்றும் பினாங்கு ஸ்ரீ முத்து மாரியம்மன் கோயில் மற்றும் அருள்மிகு பாலதண்டாயுதபாணி கோயில் நிர்வாகத்தில்/வளர்ச்சியில் பங்கேற்பது மற்றும் தொழிலாளர்களின் ஒன்றியமாகச் செயல்படுகிறது. இச்சங்கத்தின் மண்டபம் அருள்மிகு பாலதண்டாயுதபாணி கோயில் மலையுச்சியில் உள்ளது.

### தலைமையிடம்

இந்து மகாஜன சங்கத்தின் தலைமையிடக் கட்டிடம் பினாங்கில் உள்ள தேவாலயத் தெருவில் 1935 முதல் 1988-ஆம் ஆண்டு வரை செயல்பட்டது. தற்போது பினாங்கின் தலைநகரான ஜார்ஜ் டவுனில் உள்ள காந்திஜி ஆஸ்ரமத்தில் சொந்த கட்டிடத்தில் இயங்குகிறது.

கோயில்கள் & திருவிழாக்கள்
-------------------------

தைப்பூசம் விழாவை காந்திஜி மண்டபத்தில் விருந்து உபசாரத்துடன் கொண்டாடப்படுகிறது. அன்று பல பக்தர்கள் பால் காவடிகள் ஏந்தி, 18 கிலோ மீட்டர் தொலைவிற்கு ஊர்வலமாக வந்து பாலதண்டாயுதபாணிக்கு பால் அபிசேகம் செய்வர்.

1951-ஆம் ஆண்டில் இந்து மகாஜன சங்கத்தினர், பினாங்கு பாலதண்டாயுதபாணி திருக்கோயில் அருகே பிள்ளையார் கோயிலை எழுப்பி குடமுழுக்கு செய்தனர். பின்னர் 1970-ஆம் ஆண்டில் இக்கோயிலை புதுப்பித்தது. மேலும் பிள்ளையார் கோயிலில் ஆண்டுதோறும் விநாயகர் சதுர்த்தி கொண்டாடுகிறது.

சித்திரைத் திருவிழாவின் போது ஐம்பொன் முருகன் விக்கிரகத்தை தேரில் அமர்த்தி, பகதர்கள் புடைசூழ, பாலதண்டாயுதபாணி கோயிலிருந்து, முத்து மாரியம்மன் கோயில் வரை ஊர்வலம் நடத்தப்படுகிறது. 


இந்து மகாஜன சங்கம் சார்பில் முத்து மாரியம்மன் கோயிலில் நவராத்திரி விழா கொண்டாடப்படுகிறது.1900-ஆம் ஆண்டு முதல் மார்கழி மாதத்தில் வைகுண்ட ஏகாதசி விழாவை குஞ்ச் பிகாரி எனும் கிருஷ்ணன் கோயிலில் கொண்டாடப்படுகிறது.

மேற்கோள்கள்
-----------

1. ↑  "Hindu Mahajana Sangam Official Website". .
2. ↑  "Plan to demolish ashram for a new hall scrapped, The Star dated 27 January 2015". .
3. ↑  "Hindus mark annual festival, The Star dated 8 May 2006". .
4. ↑  "Annual Chitraparuvam fest, The Star dated 2 May 2007". .
5. ↑  "Chariot procession kicks off fest, The Star dated 4 May 2007". .
6. ↑  "Mini Thaipusam in living colour, The Star dated 12 May 2009". .
7. ↑  "Big celebration in Little India, The Star dated 26 October 2012". .
**சென்னை முத்துக்குமாரசுவாமி கோவில்** அல்லது **கந்தகோட்டம்** என்பது சென்னையில் பாரிமுனை அருகிலுள்ளது. இது வள்ளலார் பாடிய தலமாகும். இது 1000 வருடங்களுக்கு மேல் பழமையான கோவில் என்று கூறப்படுகிறது.

வரலாறு.
-------

திருபோரூர் திருகோயிலின் வரலாற்றினை முதன் முதலாக அக் கோயிலின் குருக்களான சோமாசி குருக்கள் என்பவர் தம் மனைவிக்கு எடுத்துக் கூறினார். அதை உடனிருந்து கேட்டிருந்த சபாபதி குருக்கள் அந்த வரலாற்றினைப் பத்து விருத்தங்களாக எழுதி அவற்றை தமது பேரனான சோமாஸ்கந்த குருக்களிடம் கொடுத்தார் .சோமாஸ்கந்த குருக்கள் அவ்வரலாற்றினை நன்கு கற்று தமக்கு ஏற்பட்ட ஐயப்பாடுகளுக்கு வேதகிரி குருக்கள் என்பவர் முலம் விளக்கம் பெற்றார் .சோமாஸ்கந்த குருக்கள் தம்முடைய மாணாக்கரான குளத்தூர் கோயில் கிருஷ்ணப்ப செட்டியாரை அழைத்து அவருக்கு ஆகமங்கள் ,புராணங்கள் ,சமயனுல்கள் , சாத்திரங்கள் முதலியவற்றை கற்பித்து பின்பு தம் பாட்டனார் தமக்கு தந்த கந்தப்பெருமான் வரலாற்றைப் பற்றிய பத்து விருத்தப்பாக்கலையும் அவரிடம் தந்தார்.அப்பாடல்களில் அமைந்துள்ள வரலாறுகள் எல்லோருக்கும் விளங்கும்படி வரகவி - கோயில் கிருஷ்ணப்ப செட்டியார் 206 விருத்தப்பாக்களில் சென்னை கந்தப்பெருமான் திருகோயிலின் தலபுராணத்தைப் பாடினார்.

கோவில் தெய்வங்கள்
-----------------

* மூலவர்-கந்தசுவாமி
* உற்சவர்-முத்துக்குமாரர்
* தாயார்-வள்ளி, தெய்வானை
* தல விருட்சம்-மகிழம்
* தீர்த்தம்-சரவணப் பொய்கை
* ஆகமம்/பூஜை-குமார தந்திரம்

முக்கிய திருவிழாக்கள்
---------------------

* தை மாதம் 18 நாள் பிரதான திருவிழா
* கந்தசஷ்டி
* வைகாசி வசந்த உற்சவம்
* ஆடிக்கிருத்திகை
* பங்குனி உத்திரம்.

கோவில் நேரம்
------------

* காலை 6 மணி முதல் 12 மணி வரை
* மாலை 4 மணி முதல் இரவு 9 மணி வரை

கோவில் அமைவிடம்
---------------

கோவில் அமைவிடம் 
கோவில் வலைத்தளம்  பரணிடப்பட்டது 2017-09-20 at the வந்தவழி இயந்திரம்



1. ↑
**பம்மேரா போத்தனா** (*Bammera Pothana*) (1450-1510) பாகவத்தை சமசுகிருதத்திலிருந்து தெலுங்கிற்கு மொழிபெயர்த்ததற்காக அறியப்பட்ட மிகவும் பிரபலமான ஒரு தெலுங்குக் கவிஞர் ஆவார். இவர் சமசுகிருத அறிஞரும் ஆவார். இவரது படைப்பான *சிறீமத்பாகவதமு*, தெலுங்கில் *போத்தன்னா பாகவதம்* என்று பிரபலமாக அழைக்கப்படுகிறது.

ஆரம்ப கால வாழ்க்கை
------------------

போத்தன்னா பம்மேரா கிராமத்தில் ஒரு நியோகி பிராமணக் குடும்பத்தில் பிறந்தார்.

இலக்கிய வாழ்க்கை
----------------

சிறுவயதிலேயே மன்னன் சிறீசிங்க பூபாலனின் துணைவியான போகினியைப் புகழ்ந்து எழுதப்பட்ட *போகினி தண்டகம்* என்ற கவிதையை எழுதினார். *வீரபத்ர விஜயமு* என்ற இவரது இரண்டாவது படைப்பு சிவபெருமானின் அங்கமான வீரபத்திரரின் சாகசங்களை விவரிக்கிறது. தட்சனின் யாகத்தை அழித்ததே முக்கிய கருப்பொருள். 

### துன்புறுத்தல்

இராசகொண்டாவின் (இன்றைய நல்கொண்டா மாவட்டம்) பத்ம நாயக்க மன்னன் போத்தன்னாவை தனக்கு 'ஆந்திர மகா பாகவதத்தை' அர்ப்பணிக்கக் கேட்டுக்கொண்டான். மன்னரே ஒரு அறிஞர் மற்றும் நன்கு அறியப்பட்ட சமசுகிருத நாடகமான *உருத்ரநவசுதாகரா* உட்பட பல படைப்புகளை எழுதியவர்.  ஆனால், போத்தன்னா மன்னனின் கட்டளைக்குக் கீழ்ப்படிய மறுத்து, இராமனுக்கு பாகவதத்தை அர்ப்பணித்தார்.

மேற்கோள்கள்
-----------

1. ↑  "A literary colossus". *The Hindu* (Chennai, India). 7 July 2003. .
2. ↑  "TTD to release Pothana Bhagavatham". *The Hindu* (Chennai, India). 20 January 2007. .
3. ↑   *Sruti, Issues 148-159*. 1997.. "Potana was born in a Niyogi brahmin family; his father was Kesana and his mother was Lakkama."
4. ↑  P.T, Raju; Rao. *A Telugu Literature*. India: Onal Book House.
5. ↑  P.T, Raju; Rao. *A Telugu Literature*. India: Onal Book House.

மேலும் படிக்க
-------------

* P, Chenchiah; Raja Bhujanga Rao. *A History of Telugu Literature*. India: Oxford University press.

வெளி இணைப்புகள்
---------------

விக்கிமீடியா பொதுவகத்தில்,  
 ***Pothana***   
என்பதின் ஊடகங்கள் உள்ளன. 

* 6020010029870 824 pages of Andhra Maha Bhagavatam chapters 1–6
* 6020010029871 308 pages of Andhra Maha Bhagavatam chapters 7–9
* 2020120001770 500 pages of Andhra Maha Bhagavatam chapters 10–12
* Pothana Bhagavatha Rathnalu – Scanned Book
* Dhruvopakhyanamu – Scanned Book

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* VIAF
* WorldCat

 |
| தேசிய | 
* United States

 |
| மற்றவை | 
* Europeana
* IdRef

 |
**சென்னை சொக்கவேல் சுப்பிரமணிய சுவாமி கோயில்** தமிழ்நாட்டில் சென்னை மாவட்டம், சென்னையில் அமைந்துள்ள முருகன் கோயிலாகும்.

வரலாறு
------

இக்கோயில் பன்னிரண்டாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் சொக்கவேல் சுப்பிரமணிய சுவாமி, வள்ளி தேவசேனா சன்னதிகளும், விநாயகர், திருக்காம்பீஸ்வரர், திரிபுரசுந்தரி, ஐயப்பன், நவகிரகம் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. ஐப்பசி மாதம் கந்தசஷ்டி , முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
**நாக் அஸ்வின் ரெட்டி** (Nag Ashwin Reddy)  தெலுங்குத் திரைப்பட இயக்குநரும், தனது படைப்புகளுக்காக அறியப்பட்ட திரைக்கதை எழுத்தாளரும் ஆவார். இவர் 2015 ஆம் ஆண்டில் *எவடே சுப்ரமணியம்* என்ற திரைப்படத்தின் மூலம் இயக்குநராக அறிமுகமானார்.

2018 ஆம் ஆண்டில், இவர், நடிகையர் திலகம் ( என்றத் திரைப்படம் மூலம் திரையுலகில் இயக்குநராக அறிமுகமானார். இதில் கீர்த்தி சுரேஷ் நடிகை சாவித்திரியாக நடித்திருந்தார்.  இது 2019 இல், 66 வது தேசிய திரைப்பட விருதுகள். தெலுங்கில் சிறந்த திரைப்படம் உள்ளிட்ட பல பாராட்டுகளைப் பெற்றது.   66வது தென்னிந்திய பிலிம்பேர் விழாவில் நாக் அஸ்வின் சிறந்த தெலுங்கு இயக்குனருக்கான பிலிம்பேர் விருதைப் பெற்றார். 

49வது இந்திய சர்வதேச திரைப்பட விழாவில்"நடிகையர் திலகம்" திரைப்படம் காட்சிப்படுத்தப்பட்டது,  மேலும் 2018 ஆம் ஆண்டு மெல்போர்னில் நடந்த இந்திய திரைப்பட விழாவில் "சினிமாவில் சமத்துவம்" விருதையும் பெற்றுள்ளது.

சொந்த வாழ்க்கை
--------------

டிசம்பர் 2015 இல், அஸ்வின் வைஜெயந்தி மூவிஸ் தயாரிப்பாளர் சி. அஸ்வனி தத்தின் இரண்டாவது மகளான பிரியங்கா தத்தை மணந்தார்.  தம்பதிக்கு ஒரு மகன் உள்ளார்.

மேற்கோள்கள்
-----------

வெளி இணைப்புகள்
---------------



1. ↑  "Vice Prez presents Ramineni foundation awards". Business Standard. 7 October 2018. .
2. ↑  "Nag Ashwin's next a biopic on legendary actress Savitri". 2016-05-27. . "Dulquer surrenders to his role: Nag Ashwin - Times of India". .
3. ↑  "66th National Film Awards winners' list: 'Andhadhun', 'KGF', 'Padmaavat' win the prestigious award - Times of India". .
4. ↑  "66th National Film Awards: Full winners list". .
5. ↑  "Winners of the 66th Filmfare Awards (South) 2019". .
6. ↑  "IFFI 2018 Announces Official Selection for Indian Panorama Film Section". 31 October 2018. .
7. ↑  "Mahanati: 100 glorious days of an undisputed classic! - in.com". .
8. ↑  "PIX: Venkatesh, Mahesh Babu at Nag Ashwin-Priyanka's wedding reception" (in en). .
9. ↑  "It's a boy for Nag Ashwin & Priyanka! - Times of India" (in en). .
**சென்னை சிவசுப்பிரமணியசுவாமி கோயில்** தமிழ்நாட்டில் சென்னை மாவட்டம், சென்னையில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சிவசுப்பிரமணியசுவாமி, வள்ளி, தெய்வானை சன்னதிகளும், விநாயகர் உபசன்னதியும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. ஆவணி மாதம் விநாயகர் சதுர்த்தி முக்கிய திருவிழாவாக நடைபெறுகிறது. ஐப்பசி மாதம் கந்தசஷ்டி திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
கெப்ளர் - 71 (**Kepler-71)** என்பது சிக்னசு விண்மீன் குழுவில் உள்ள ஒரு மஞ்சள் முதன்மை வரிசை விண்மீனாகும்.

விண்மீனின் பான்மைகள்
--------------------

கெப்ளர் - 71 சூரியனின் இளம் உலோகத்தில் 170% கனமான தனிமங்களால் செறிவூட்டப்பட்டு , மிக ந்தன்மையான விண்மீன் கரும்புள்ளிச் செயல்பாட்டைக் கொண்டுள்ளது. கரும்புள்ளிகள் 40% விண்மீன் மேற்பரப்பை இடைநிலை அகலாங்குகளில் உள்ளடக்கியுள்ளது. ஒவ்வொரு கோள் கடப்பும் சராசரியாக ஆறு கரும்புள்ளிகளைக் கடந்து செல்கிறது.  முகப்பகுதி பகுதிகள் இன்னும் விரிவானவை. சூரியனைப் போலல்லாமல் கெப்ளர் - 71 இன் ஒளிக்கோளம் 2% க்கும் மிகாமல் வேறுபட்ட சுழற்சியுடன் கிட்டத்தட்ட விறைப்பான உடல் போல சுற்றிவருகிறது.

கோள் அமைப்பு
------------

சூடான வியாழனான கெப்ளர்- 71பி என்ற கோள் 2010 ஆம் ஆண்டு கெப்ளர் 71 விண்மீனைச்ச் சுற்றிவருவதாகக் கண்டுபிடிக்கப்பட்டது.

KEPLER-71 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b** |  ? | 0.05029+0.00002−0.00006 | 3.905079476+0.000008−0.000009 | 0 |

மேற்கோள்கள்
-----------

1. ↑  Schrijver, Carolus J. (2020). "Testing the Solar Activity Paradigm in the Context of Exoplanet Transits". *The Astrophysical Journal* **890** (2): 121. doi:10.3847/1538-4357/ab67c1. Bibcode: 2020ApJ...890..121S.
2. ↑
3. ↑
**சாதியா இமாம்** என்பவர் ஒரு பாக்கித்தான் தொலைக்காட்சி நடிகையும், வடிவழகியும், தொகுப்பாளரும் ஆவார். இவர் பாகிஸ்தானின் பஞ்சாபிலுள்ள இராவல்பிண்டி என்னும் ஊரில் பிறந்தார். இவர் வியாபாரங்களிலும், நாடகங்களிலும், இசை காணொளிகளிலும் நடித்துள்ளார்.

தொழில்
------

*ஜப் ஜப் தில் மிலே, காலனி 52, டோரி, தபிச், அனோகா பந்தன், அங்கன் பார் சாந்தினி, கூஞ்ச்* மற்றும் *ஆஸ்மான்* போன்ற பல பிரபலமான நாடகங்களில் இவர் நடித்துள்ளார்.

இவர் தற்போது பாக்கித்தான் ஊடகங்களில் மிகவும் புகழ்பெற்ற ஒருவராக இருக்கின்றார். மிகவும் கவர்ச்சிகரமான  மாடல்களில் ஒருவராக கருதப்படும் சாதியா, ஒரு நல்ல நடிகையும் ஆவார். *மை அவுர் தும்* என்ற பிரபல தொலைக்காட்சி தொடரில் விருந்தினர் தோற்றத்தில் நகைச்சுவை பாத்திரத்தில் நடித்தார். இவர் ஜெர்மனியிலிருந்து திரும்பிய பின்பு, கியோ தொலைக்காட்சியிலும், ஹம் தொலைக்காட்சியிலும் வரவிருக்கும் நாடக தொடர்களில் பணியாற்றத் தொடங்கினார். இவர் சமா தொலைக்காட்சியின் '*சமா கே மெஹ்மான்*' நிகழ்ச்சிக்கு இவர் தற்போது நிகழ்ச்சி தொகுப்பாளராக உள்ளார். பாக்கித்தானிலுள்ள பிரபலங்களை நேர்காணல்களும் செய்து வருகிறார்.

மேற்கோள்கள்
-----------

1. ↑  "Profile of Sadia Imam". 1 September 2011. .
2. ↑  "Sadia Imam: no proposal". 7 March 2010. .
3. ↑  "Sadia Imam: no proposal". *Dawn (newspaper)*. 7 March 2010. .
4. 1 2  "Sadia Imam returns to small screen as a host after a long break". 15 October 2015. .
1847 இல் வேதியியலாளர் ஆர். எர்மனால் கண்டுபிடிக்கப்பட்ட ஒரு புதிய தனிமத்திற்கான முன்மொழியப்பட்ட பெயர் **இல்மேனியம்** (*Ilmenium*) ஆகும்  சமர்சுகைட்டு என்ற கனிமத்தின் பகுப்பாய்வின் போது, அதில் நையோபியம் மற்றும் தாண்டலம் போன்ற ஒரு தனிமம் இருப்பதாக அவர் முடிவு செய்தார். நையோபியம் மற்றும் தாண்டலம் ஆகியவற்றின் ஒத்த வினைத்திறன் உலோகத்தின் தூய்மையான மாதிரிகளைத் தயாரிப்பதில் சிக்கலை ஏற்படுத்தியது. எனவே, பல புதிய தனிமங்கள் முன்மொழியப்பட்டன, அவை பின்னர் நையோபியம் மற்றும் தாண்டலம் ஆகியவற்றின் கலவையாகக் கண்டறியப்பட்டன.

தாண்டலம் மற்றும் நையோபியம் இடையே உள்ள வேறுபாடுகள் வேறு எந்த ஒரு புதிய தனிமமும் இல்லை என்பதும், 1864 ஆம் ஆண்டில் கிறிஸ்டியன் வில்ஹெல்ம் ப்லோம்ஸ்ட்ராண்ட்,  மற்றும் ஹென்றி எட்டியென் செயின்ட்-கிளேர் டிவில்லி மற்றும் லூயிஸ் ஜே. ட்ரூஸ்ட் ஆகியோரால் நிரூபிக்கப்பட்டது. இறுதியாக, 1865-ஆம் ஆண்டில் சில சேர்மங்களின் வாய்ப்பாடுகளைக் கண்டறிந்த   சுவிஸ் வேதியியலாளர் ஜீன் சார்லஸ் கலிசார்ட் டி மரிக்னாக்  இல்மினியம் நியோபியம் மற்றும் தாண்டலம் ஆகியவற்றின் கலவை மட்டுமே என்று நிரூபிக்கப்பட்டாலும், பல வருடங்களுக்கு எர்மன் இல்மேனியம் பற்றிய கட்டுரைகளைத் தொடர்ந்தார். 

"இல்மேனியம்" என்ற பெயர் இல்மென்ஸ்கி மலைகளைக் குறிக்கிறது.

மேற்கோள்கள்
-----------

1. ↑  Hermann, R. (1847). "Untersuchungen über das Ilmenium". *Journal für Praktische Chemie* **40**: 457–480. doi:10.1002/prac.184704001110. .
2. 1 2  Marignac, Blomstrand, H. Deville, L. Troost und R. Hermann (1866). "Tantalsäure, Niobsäure, (Ilmensäure) und Titansäure". *Fresenius' Journal of Analytical Chemistry* **5** (1): 384–389. doi:10.1007/BF01302537.
3. ↑  Gupta, C. K.; Suri, A. K. (1994). *Extractive Metallurgy of Niobium*. CRC Press. பக். 1–16. பன்னாட்டுத் தரப்புத்தக எண்:0-8493-6071-4.
4. ↑  Jean Charles Galissard de Marignac (1866). "Recherches sur les combinaisons du niobium" (in French). *Annales de chimie et de physique* **4** (8): 7–75. .
5. ↑  Hermann, R. (1871). "Ueber ein einfaches Verfahren zur Trennung der Säuren des Niobiums von denen des Ilmeniums". *Zeitschrift für Analytische Chemie* **10**: 344–348. doi:10.1007/BF01354144.
6. ↑  The Chemical Gazette, Or, Journal of Practical Chemistry, in All Its Applications to Pharmacy, Arts and Manufactures, Volume 4, by William Francis; page 451; published 1846, by Richard and John E. Taylor; via Google Books
**சலசானி அஸ்வனி தத்** (*Chalasani Aswani Dutt*) (அஸ்வினி தத் என்றும் உச்சரிக்கப்படுகிறது; பிறப்பு 15 செப்டம்பர் 1950) தெலுங்குத் திரைப்படங்களில் பணியாற்றியதற்காக அறியப்பட்ட ஒரு இந்திய திரைப்படத் தயாரிப்பாளர் ஆவார்.   இவர் 1974 இல் *வைஜெயந்தி மூவிஸ்* என்ற திரைப்படத் தயாரிப்பு நிறுவனத்தை நிறுவினார். இது தெலுங்குத் திரையுலகின் மிகப்பெரிய தயாரிப்பு நிறுவனங்களில் ஒன்றாகும். ஏறக்குறைய ஐந்து தசாப்தகால வாழ்க்கையில், இவர் 40 க்கும் மேற்பட்ட படங்களைத் தயாரித்துள்ளார். அவற்றில் பெரும்பாலானவை தெலுங்கிலும், சில பாலிவுட் மற்றும் தமிழ் மொழிகளிலும் தயாரிக்கப்பட்டன.    ஆடம்பரமான தயாரிப்பு மதிப்புகளைக் கொண்ட பிரபலமான நடிகர்களைக் கொண்டு அதிகப் பொருட்செலவிலான படங்களைத் தயாரிப்பதில் பெயர் பெற்றவர்.

ஆரம்ப மற்றும் தனிப்பட்ட வாழ்க்கை
--------------------------------

சலசானி அஸ்வனி தத் ஆந்திரப் பிரதேசத்தின் விசயவாடாவில் ஒரு வசதியான குடும்பத்தில் பிறந்தார். இவரது தந்தை ஒரு ஒப்பந்ததாரராக இருந்தார். அவர் பல ஆண்டுகளாக மாநிலத்தில் கலிங்கா பைப்ஸின் ஒரே விநியோகஸ்தராக இருந்தார். இந்தியத் திரைக்கதை எழுத்தாளரும், இயக்குனரும், நடிகருமான சந்தியாலா, இவருக்கு இளமைக்கால ம் முதலே நண்பராவார். 

இவருக்கு பிரியங்கா தத், சொப்னா தத் மற்றும் சிரவந்தி தத் என மூன்று மகள்கள் உள்ளனர்.  பிரியங்கா, வைஜெயந்தி மூவிஸ் தயாரிப்பில் வெளியான *எவடே சுப்ரமணியம்* (2015) படத்தை இயக்கிய திரைப்பட இயக்குனர் நாக் அஸ்வினை திருமணம் செய்து கொண்டார்.

அரசியல் ஆர்வம்
--------------

2004 ஆம் ஆண்டு நடந்த இந்தியப் பொதுத் தேர்தலில் தெலுங்கு தேசம் கட்சி வேட்பாளராக விஜயவாடா மக்களவைத் தொகுதியிலும் போட்டியிட்டார்.

மேற்கோள்கள்
-----------

1. ↑  Jonnalagedda, Pranita (2016-12-19). "Dil Raju, Ashwini Dutt for Mahesh Babu".. பார்த்த நாள்: 2022-09-03.
2. ↑  "Director Vamshi Paidipally lands in soup for Mahesh Babu’s next". 2016-12-30.. பார்த்த நாள்: 2022-09-03.
3. ↑  "Aswini Dutt - Producer of Vyjayanthi banner - Interview by Jeevi". 2 December 2004.. பார்த்த நாள்: 2022-09-03.
4. ↑  "Interview of Producer C Ashwini Dutt about Sita Ramam".. பார்த்த நாள்: 2022-09-03.
5. ↑  "Interview with Aswini Dutt by Jeevi". 17 August 2002.. பார்த்த நாள்: 2022-09-03.
6. 1 2  Mary, S. B. Vijaya (2020-05-07). "Celebrating 30 years of the Chiranjeevi-Sridevi Telugu blockbuster ‘Jagadeka Veerudu Athiloka Sundari’". *The Hindu*.. பார்த்த நாள்: 2022-09-03.
7. ↑  *Producer C. Aswani Dutt || Cheppalani Vundhi | 18th September 2021* (in ஆங்கிலம்), archived from the original on 3 August 2022, retrieved 2022-09-03 From 2:05 to 3:02
8. ↑  "Ashwini Dutt's daughter Priyanka Dutt marries director Nag Ashwin" (in en). .
**விருபாட்சீசுவரர் கோயில்** இந்திய மாநிலம் தமிழ்நாட்டின் தலைநகர் சென்னையில் மயிலாப்பூரில் அமைந்துள்ள சிவன் கோவில் ஆகும். மயிலாப்பூரில் உள்ள சப்த சிவத்தலங்களில் இதுவும் ஒன்றாகும்.

சப்த சிவத்தலங்கள்
-----------------

மயிலாப்பூர் பகுதியில் மயிலாப்பூர் காரணீசுவரர் கோயில், திருவல்லிக்கேணி தீர்த்தபாலீசுவரர் கோயில், மயிலாப்பூர் வெள்ளீசுவரர் கோயில், மயிலாப்பூர் விருபாட்சீசுவரர் கோயில், மயிலாப்பூர் வாலீசுவரர் கோயில், மயிலாப்பூர் மல்லீசுவரர் கோயில். மயிலாப்பூர் கபாலீசுவரர் கோயில் எனப்படுகின்ற சப்த சிவத்தலங்கள் அமைந்துள்ளன. இவற்றை ஒரே நாளில் மூன்று மணி நேரத்தில் தரிசிக்கலாம் என்பர். இவை ஒன்றுக்கொன்று அருகாமையில் அமைந்துள்ளன.  இவற்றைச் சப்த ரிசிகளான விசுவாமித்திரர், காசிபர், வசிஷ்டர், கௌதமர், அகத்தியர், அத்ரி, பிருகு ஆகியோர் வழிபட்டுள்ளனர்.

இறைவனும் இறைவியும்
------------------

இங்குள்ள மூலவர் விருபாட்சீசுவரர் ஆவார். இறைவி விசாலாட்சி ஆவார்.  சுந்தரமூர்த்தி நாயனார் இங்கு இறைவனை தரிசனம் செய்தபோது இறைவன் அவருடைய திருவுளப்படி நடராஜத் தாண்டவத்தைக் காட்டியருளினார்.

திறந்திருக்கும் நேரம்
---------------------

இக்கோயில் மயிலாப்பூர் கடை வீதியில் உள்ள காரணீசுவரர் கோயிலுக்கு அருகில் உள்ளது. காலை 6.30 மணி முதல் பகல் 12.00 மணி வரையிலும் மாலை 4.30 மணி முதல் இரவு 8.30 மணி வரையிலும் இக்கோயில் திறந்திருக்கும்.

மேற்கோள்கள்
-----------

1. ↑   தீபம் இதழ் - சப்த சிவ தலங்கள் - மே 20 2016 -பக்கம் 32
2. ↑  தீபம் இதழ் மே 20 2016 -பக்கம் 42
3. 1 2  ஆரூர் சுந்தரசேகர், பெருமை மிக்க மயிலாப்பூரில் சப்த சிவஸ்தலங்கள், விகடகவி, 16 மே 2020
4. ↑  அஸ்ட்ரோ சுந்தரராஜன், நவக்கிரக தோஷம் ஒரே நாளில் நீங்கணுமா? மயிலாப்பூருக்கு வாங்க!, தினமணி, 2 மார்ச் 2019
**மாசாய் இனக்குழு**, கெனியாவிலும், வடக்கு தான்சானியாவிலும் வாழுகின்ற அரை-நாடோடித் தொல்குடி ஆகும். இவர்களுடைய தனித்துவமான வழக்கங்களும், உடைகளும், பெரும்பாலான வேட்டைக் காடுகளுக்கு அருகில் வாழ்வதும், இவர்களை உலகில் அதிகமாக அறியப்பட்ட இனக்குழுக்களில் ஒன்றாக ஆக்கியுள்ளன. இவ்வினக்குழுவினர், நிலோ-சகார மொழிக் குடும்பத்தைச் சேர்ந்த மா என்னும் மொழியைப் பேசுகின்றனர். இவர்களிற் பலர் கெனியா, தான்சானியா ஆகிய நாடுகளின் அலுவலக மொழிகளான சுவாஹிலி, ஆங்கிலம் ஆகிய மொழிகளையும் கற்கிறார்கள்.

1994 ஆண்டுக்கான மக்கள்தொகைக் கணக்கெடுப்பின்படி கெனியாவில் 453,000 மசாய்களும், 1993 ஆம் ஆண்டுக் கணக்கெடுப்பின்படி தான்சானியாவில் 430,000 மசாய்களுமாக ஏறத்தாழ 900,000 மசாய்கள் வாழுகின்றனர். அவர்கள் அணுகுவதற்குக் கடினமான பகுதிகளில் வாழ்வதாலும், அவர்களுடைய அரை-நாடோடித் தன்மையாலும் இவர்களைக் கணக்கெடுப்பது சிக்கலாக உள்ளது. கெனியா, தான்சானியா அரசுகள், மசாய்கள் தமது அரை-நாடோடி வாழ்க்கை முறையைக் கைவிடுவதற்கான திட்டங்களைச் செயல்படுத்துகின்ற போதிலும், இவர்கள் தமது பழைய வாழ்க்கை முறையைப் பின்பற்றவே விரும்புகிறார்கள்.

குறிப்புகள்
-----------

1. ↑  2009 Population & Housing Census Results
2. 1 2 3  Ethnologue report for language code:mas ethnologue.com, '453,000 in Kenya (1994 I. Larsen BTL) ... 430,000 in Tanzania (1993)', Gordon, Raymond G. Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International
3. 1 2 3  Maasai - Introduction Jens Fincke, 2000-2003
| *விந்து வெளியேற்றுக் குழாய்* |
| --- |
|  |
| ஆண் உடற்கூற்றியல் |
|  |
| நாளங்களின் அமைப்புக்களை காட்டிட விந்துச் சுரப்பியின் நெடுங்குத்து வெட்டுத்தோற்றம். |
|
|
| கிரேயின் | *subject #259 1245* |
|
|
|
|
|
| முன்னோடி | Wolffian duct |
| ம.பா.தலைப்பு | *Vas+Deferens* |
|

**விந்து வெளியேற்றக் குழாய்**  (*Vas Deferens*) அல்லது **விந்து நாளம்** (*ductus deferens*) மனித உடலில் ஆண் இனப்பெருக்கத் தொகுதியின் ஓர் உறுப்பு. இவை விந்துச் சுரப்பிக்கு ஒன்றாக இரண்டு உள்ளன. இவை விந்து நாளத்திரளின் முடிவுப் பகுதியில் தோன்றும். விந்துச் சுரப்பியின் பின்புறத்தில் மேல்நோக்கி அமைந்திருக்கும். தசைக் குழாய்களான இவற்றைச் சுற்றி மென்மை தசைகள் உள்ளன. இடது மற்றும் வலது நாளத்திரள்களை விந்து பீச்சுக்குழல்களுடன் இணைத்து விந்தணுக்களை கடத்த உதவும் இவை சுமார் 30 செ.மீ நீளமுள்ளவை.

இப்பகுதி இரத்தக் குழாய்கள், நரம்புகளை நெருங்கியுள்ளது. இவைகள் அனைத்தும், தசைகளுடன் ஒருங்கிணைந்து இடுப்பு பகுதியினை அடைகின்றன. இத்தொகுப்பிற்கு விந்தகக் கற்றை என்று பெயர். விந்து நாளத்தின் முடிவுப் பகுதி ஆம்புல்லா எனும் அகன்ற பகுதியாகயுள்ளது. இங்குள்ள மென்மைத் தசைகள் சுருங்கி-விரியும் தொடரியக்கம் கொண்டவை. இவ்வியக்கம் விந்து செல்களைக் கடத்த உதவும்.

விந்து தள்ளலின் போது விந்து வெளியேற்றக் குழாய்களின் மென்தசைகள் சுருங்குகின்றன. இதனால் விந்தணு ஆண்குறியை நோக்கி தள்ளப்படுகிறது. விந்தணு வெளியேற்றக் குழாயிலிருந்து சிறுநீர்க் குழாயை அடைகிறது. பிற ஆண் இனப்பெருக்கத் தொகுதி சுரப்பிகளும் இதே நேரத்தில் தள்ளப்படுகின்றன.

கருத்தடையின் ஒரு முறையாக இந்த இரு விந்து நாளங்களும் அறுவை சிகிட்சை மூலம் வெட்டப்பட்டு மூடப்படுகின்றன. இது விந்துக் குழாய் வெட்டு என அறியப்படுகிறது. இதனால் விந்தணு வெளியேற இயலாது. இது பொதுவாக நிலைத்த மாற்றம் எனினும் சில நேரங்களில் இதனை மீளமைக்க முடியும். சில சமயங்களில் அறுவை மருத்துவர் குழாய்களை வெட்டாது விந்தணு வெளியேற்றத்தைத் தடுக்குமாறு தடையொன்றை ஏற்படுத்துவதும் உண்டு.

| * பா
* உ
* தொ
மனித இனப்பெருக்கத் தொகுதி |
| --- |
| பெண் உடற்கூறு | முலைகள் – கருப்பை வாய் – பெண்குறிக் காம்பு – மேற்கவிகை – பாலோப்பியன் குழாய்கள் – பார்த்தோலின் சுரப்பிகள் – கிராஃபென்பெர்க் இடம் (ஜி-ஸ்பாட்) – கன்னிச்சவ்வு – இதழ்கள் – சூலகங்கள் – இசுகேன் சுரப்பிகள் – சிறுநீர்வழி – கருப்பை – புணர்புழை – பெண்குறி |  |
| பெண் உடலியக்கம் | பாய்மப் பீச்சல் – ஈத்திரோசன் – புணர்ச்சிப் பரவசநிலை – சூல்முட்டை |
| ஆண் உடற்கூறு | சிறுநீர்க்குழாய் மொட்டுச் சுரப்பிகள் – குகைத்தனைய திசுத்திரள் – விந்து பீச்சுக்குழல்கள் – விந்தக சுருட்டுக் குழாய் – மொட்டுமுனைத் தோல் – கடிவாளத் திசு – ஆண்குறி மொட்டு – ஆண்குறி – முன்னிற்கும் சுரப்பி – Rete testis – விரைப்பை – விந்துப் பாய்மக் குமிழ்கள் – Seminiferous tubules – Sertoli cell – Spermatic cord – விந்துச் சுரப்பி – சிறுநீர்வழி – விந்து வெளியேற்றுக் குழாய்கள் |
| ஆண் உடலியக்கம் | பாய்மப் பீச்சல் – விறைப்புத் தூக்கல் – புணர்ச்சிப் பரவசநிலை – விந்தணு – விந்துப் பாய்மம் – இசுடெசுத்தோசத்தெரோன் |
| *உடற்கூற்றியல்* உடலின் உறுப்புக்களைக் குறித்த கல்வியாகும் • *உடலியங்கியல்* உடல் எவ்வாறு செயல்படுகிறது என்பதைக் குறித்தானது |